Այդ են վկայում նաև ինքնադիմանկարները: Մեկում ինքնավստահ, անգամ ինքնագոհ կինն է՝ հպարտ, աներեր, սուր հայացքով, բայց իր կյանքում (ինչպես բոլորիս կյանքում է լինում) եղել են նաև կասկածի, սարսափի, երկմտանքի տառապագին պահեր, երբ թվացել է՝ մոտ է խենթանալուն, և ծնվել է մեկ այլ «Ինքնադիմանկար». գույներն անգամ նրանում խելագար են, փոքր-ինչ անբնական, անիրական, բայց հենց դրանով է նկարչուհին համոզիչ կերպով հաղորդել պահի տրամադրությունը: